বৌদি বদল। ‘হইচই’-এর জনপ্রিয় ওয়েব সিরিজ ‘দুপুর ঠাকুরপো’র উমা বৌদি দ্বিতীয় সিজনে বদলে হচ্ছেন ঝুমা। সে খবর আপনাদের জানিয়েছিলাম। স্বস্তিকা মুখোপাধ্যায় আগেই জানিয়েছিলেন তিনি আর এই প্রজেক্টের সঙ্গে যুক্ত নন। বদলে শোনা গিয়েছিল শ্রীলেখা মিত্রের নাম। কিন্তু দ্বিতীয় সিজনের বৌদি তিনি নন। বরং মোনালিসাকে কাস্ট করেছে টিম ‘দুপুর ঠাকুরপো’। পরিচালনার দায়িত্বে থাকছেন অয়ন চক্রবর্তী। প্রথম সিজনের সব ক’টি এপিসোড ইতিমধ্যেই দেখে ফেলেছেন মোনালিসা। উমা বৌদির তুমুল জনপ্রিয়তা কি ঝুমা বৌদিও ধরে রাখতে পারবেন? মোনালিসা বললেন, ‘‘স্বস্তিকা ওয়াজ টু গুড। তবে আমি কিন্তু কোনও ক্যারেক্টার রিপ্লেস করছি না। আমার চরিত্র আলাদা। প্রথমটা অত হিট হওয়ার পরে সিজন টু তো ধামকা হতেই হবে। একটু চাপে আছি। তবে আমি কনফিডেন্ট ভাল হবেই।’’